หนูมีเพศสัมพันตอนประมาน 5 ทุ่มวันที่ 17 เเต่มากินยาคุม วันที่18 แฟนขอมีอะไรอีกโดยใช้ถุงยาง ต้องกินยาคุมอีกไหมคะ
สวัสดีค่ะ หากยาคุมที่ได้ทานไป หมายถึงยาคุมฉุกเฉิน โดยได้ทานภายในไม่เกิน 12 ชั่วโมงหลังจากที่มีเพศสัมพันธ์ ยาคุมฉุกเฉินก็จะช่วยป้องกันการตั้งครรภ์ได้ประมาณ 95% แต่หากได้ทานภายใน 12-24 ชั่วโมงหลังจากมีเพศสัมพันธ์ ก็จะช่วยป้องกันการตั้งครรภ์ได้ประมาณ 85%หากหลังจากที่ทานยาคุมฉุกเฉินครบไปแล้วนานเกิน 12 ชั่วโมง หากได้มีเพศสัมพันธ์อีก ยาก็ไม่สามารถช่วยป้องกันการตั้งครรภ์ได้แล้ว อย่างไรก็ตาม หากได้ใช้ถุงยางอนามัยอย่างถูกต้อง ถุงยางก็จะช่วยป้องกันการตั้งครรภ์ได้ประมาณ 98% ดังนั้น จึงไม่จำเป็นต้องทานยาคุมฉุกเฉินไปอีกหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด เป็นต้น ไม่ควรทานยาคุมฉุกเฉินบ่อยๆ เพราะจะทำให้รังไข่ทำงานผิดปกติ และประจำเดือนมาผิดปกติได้ค่ะ